b'\n_START_ARTICLE_\nGasilska dru\xc5\xa1tva v Sloveniji\n_START_PARAGRAPH_\nProstovoljna gasilska dru\xc5\xa1tva v Sloveniji so dru\xc5\xa1tva, ki zdru\xc5\xbeujejo prostovoljne gasilce. V Sloveniji so tudi poklicni gasilci, ki delujejo v okviru gasilskih brigad, organiziranih v ve\xc4\x8djih mestih (Ljubljana, Maribor). Na slovenskem ozemlju so bili gasilci prvi\xc4\x8d dokumentirano organizirani \xc5\xbee v \xc4\x8dasu vladavine Rimljanov. Prvi po\xc5\xbearni red je dobila Ljubljana leta 1676.'